
PROJEKTS uz 16.09.2026.

vēlamais datums izskatīšanai FK: 16.09.2026.
domē: 24.09.2026.
sagatavotājs, ziņotājs: Inga Pērkone

	LĒMUMS	
Ādažos, Ādažu novadā
				
2026. gada 24. septembrī					Nr.«DOKREGNUMURS»	


Par grozījumiem Ādažu novada pašvaldības domes 2026. gada 28. maija lēmumā Nr.207 “Par atbalstu jaunas zemas īres maksas dzīvojamās mājas būvniecībai Ādažu novadā”

Ādažu novada pašvaldības dome izskatīja šādus SIA “Kadagas Nami” (reģ. Nr. 40203677078) (turpmāk – Sabiedrība) iesniegumus:
1) 08.09.2026. iesniegumu (reģ. Nr. ĀNP/1-11-1/26/5366) par Sabiedrības lūgumu grozīt pastāvošā vispārējas tautsaimnieciskas nozīmes pakalpojuma pilnvarojuma līgumu, lai paplašinātu tā tiesisko ietvaru jauna zemas īres maksas daudzdzīvokļu dzīvojamās mājas būvniecības projekta īstenošanai Kadagā ar ALTUM atbalstu;
2) 09.09.2026. iesniegumu (reģ. Nr. ĀNP/1-11-1/26/5425) par Sabiedrības lūgumu pašvaldībai izbūvēt Elīzes ielas turpinājumu 61,2 m garumā posmā no Lindas ielas līdz Lindas ielas 2 zemesgabala robežai esošā pašvaldības pārbūves projekta ietvaros vai paredzēt to nākamajā kārtā, lai nodrošinātu piekļuvi plānotajām zemas īres maksas dzīvojamām mājām.
Izvērtējot pašvaldības rīcībā esošo un ar lietu saistīto informāciju, konstatēts:
1) Ādažu novada pašvaldības dome 23.08.2023. pieņēma lēmumu Nr. 335 “Par atbalstu jaunas dzīvojamās īres mājas būvniecību Kadagā”, atbalstot zemas īres mājokļa būvniecības programmas īstenošanu Ādažu novadā un nosakot 3 zemes vienības Kadagas ciemā (Elīzes iela 1, Elīzes iela 3 un Lindas iela 1) kā teritorijas, kur veikt būvniecību.
2) Ieceres īstenošanai pašvaldības dome 26.10.2023. pieņēma saistošos noteikumus Nr. 33/2023 “Par dzīvokļu izīrēšanas kārtību zemas īres maksas dzīvojamās mājās Ādažu novada pašvaldībā”, nosakot kārtību, kādā mājsaimniecībām izīrē dzīvokļus zemas īres mājokļa būvniecības programmas ietvaros. 
3) 12.01.2024. tika apstiprināti īpašumu elektroniskās izsoles noteikumi Nr. ĀNP/1-7-14-1/24/3, un laikā no 19.01.2024. līdz 19.02.2024. notika izsole “Zeme īres mājokļu būvniecībai – lietu kopība Elīzes iela 1, Elīzes iela 3, Lindas iela 1, Kadaga, Ādažu pag.”.
4) 07.08.2024. ar izsoles uzvarētāju - SIA “TOP 10” tika noslēgts līgums Nr. JUR 2024-08/774 par vispārējas tautsaimnieciskas nozīmes pakalpojuma sniegšanu (turpmāk – Pilnvarojuma līgums), veicot daudzdzīvokļu dzīvojamās īres mājas būvniecību līdz 60 dzīvokļiem.
5) 08.09.2025. pašvaldība, SIA “TOP 10” un SIA “Kadagas Nami” (turpmāk – Sabiedrība) noslēdza pārjaunojuma līgumu Nr. JUR 2025-09/938 par vispārējas tautsaimnieciskas nozīmes pakalpojuma sniegšanu.
6) 21.10.2025. pašvaldība un Sabiedrība noslēdza nekustamā īpašuma pirkuma līgumu Nr.  JUR 2025-10/1147, un 20.11.2025. uzsāka pirmā daudzdzīvokļu īres nama projektēšana Kadagā.
7) Ādažu novada pašvaldības dome 28.05.2026. pieņēma lēmumu Nr. 207 “Par atbalstu jaunas zemas īres maksas dzīvojamās mājas būvniecībai Ādažu novadā” un 04.06.2026. ar Vienošanos Nr. JUR 2026-06/595 tika grozīts Pilnvarojuma līguma 5.2.6. punkts, paredzot vismaz 60 dzīvokļu būvniecību.
8) 08.09.2026. iesniegumā Sabiedrība informē par ieceri Ādažu novada administratīvajā teritorijā uz Sabiedrībai piederošas zemes īstenot jaunas, energoefektīvas daudzdzīvokļu dzīvojamās mājas būvniecību aptuveni 60 dzīvokļiem (ar kopējo izīrējamo platību aptuveni 3200 m²) zemas īres maksas mājokļu programmā. Projekta realizācijai nav nepieciešama pašvaldības zemes atsavināšana vai nodošana lietošanā. 
9) Lai Sabiedrība varētu pretendēt uz akciju sabiedrības “Attīstības finanšu institūcija Altum” finansējumu atbilstoši Ministru kabineta 14.07.2022. noteikumiem Nr. 459, nepieciešams pašvaldības lēmums un pilnvarojuma līgums, ar kuru Sabiedrībai tiek uzticēts sniegt vispārējas tautsaimnieciskas nozīmes pakalpojumu – zemas īres maksas mājokļu nodrošināšanu mājsaimniecībām.
10) [bookmark: _Hlk114056890][bookmark: _Hlk159502310]Ņemot vērā norādītos apstākļus, kā arī jau spēkā esošo Pilnvarojuma līgumu par vispārējas tautsaimnieciskas nozīmes pakalpojuma sniegšanu, Sabiedrība lūdz Ādažu novada pašvaldības domi nodrošināt grozījumu veikšanu Pilnvarojuma līgumā, ar mērķi – paplašināt un attiecināt Pilnvarojuma līguma tiesisko ietvaru uz Sabiedrības projektu īstenošanu Ādažu novada pašvaldības teritorijā, un atbilstoši Akciju sabiedrības “Attīstības finanšu institūcija Altum” īstenotajai praksei, izteikt Pilnvarojuma līguma 1.1.punktu šādā redakcijā: “1.1. Pilnvardevējs uzdod, bet Izpildītājs apņemas izpildīt Pilnvardevēja vispārējas tautsaimnieciskas nozīmes pakalpojumu, kas paredz jaunu dzīvojamo īres māju būvniecību dzīvokļu izīrēšanu mājsaimniecībām (turpmāk – vispārējas tautsaimnieciskas nozīmes pakalpojums), atbilstoši Noteikumu 35. punktā noteiktajiem mājsaimniecību atbilstības kritērijiem Ādažu novada administratīvajā teritorijā.”.
11) Izvērtējot saņemto 09.09.2026. iesniegumu un faktiskos apstākļus, konstatēts, ka nekustamais īpašums Lindas ielā 2, kura piekļuves nodrošināšanai kuram tiek lūgts izbūvēt ielas posmu piekļuves nodrošināšanai, nav pašvaldības īpašums un minētajā objektā paredzēts attīstīt komercdarbību / privātu apbūvi. Pašvaldības ceļu būvniecības darbi tiek plānoti un finansēti saskaņā ar apstiprināto ceļu un ielu būvniecības un atjaunošanas programmu. Pašvaldības finanšu līdzekļu novirzīšana ārpus kārtas atsevišķu komersantu privāto projektu piekļuves nodrošināšanai un komercdarbības atbalstam nav atbalstāma, jo tas radītu nevienlīdzīgus apstākļus attiecībā pret citiem novada objektiem un iedzīvotājiem, kuru pieteiktie ielu pārbūves objekti atrodas apstiprinātajā gaidīšanas rindā jau vairākus gadus. Pašvaldība ir gatava izdot tehniskos noteikumus, nodrošinot sniedzot iespēju attīstītājam (Sabiedrībai) iespēju infrastruktūras posmu izbūvēt par saviem līdzekļiem.	Comment by Diāna Čūriška: Manuprāt, tehnisko noteikumu izdošana pati par sevi nenodrošina iespēju izbūvēt ielu, bet noteikti sekmē iespēju būvēt.
Pamatojoties uz Pašvaldību likuma 4. panta pirmās daļas 10. un 12. punktu, domes Finanšu komitejas 16.09.2026. atzinumu, Ādažu novada pašvaldības dome
NOLEMJ:
1. Veikt grozījumus Ādažu novada pašvaldības domes 2026. gada 28. maija lēmumā Nr. 207 “Par atbalstu jaunas zemas īres maksas dzīvojamās mājas būvniecībai Ādažu novadā”, papildinot lēmumu ar jaunu 2.1 punktu:
“2.1 Veikt grozījumus pašvaldības un SIA “Kadagas Nami” 07.08.2024. noslēgtajā līgumā Nr. JUR 2024-08/774 par vispārējas tautsaimnieciskas nozīmes pakalpojuma sniegšanu, izsakot 1.1. punktu jaunā redakcijā:
“1.1. Pilnvardevējs uzdod, bet Izpildītājs apņemas izpildīt Pilnvardevēja vispārējas tautsaimnieciskas nozīmes pakalpojumu, kas paredz jaunu dzīvojamo īres māju būvniecību dzīvokļu izīrēšanu mājsaimniecībām (turpmāk – vispārējas tautsaimnieciskas nozīmes pakalpojums), atbilstoši Noteikumu 35. punktā noteiktajiem mājsaimniecību atbilstības kritērijiem Ādažu novada administratīvajā teritorijā””.
2. Centrālās pārvaldes Juridiskajai un iepirkumu nodaļai vienas nedēļas laikā sagatavot Pilnvarojuma līguma grozījumus parakstīšanai.
3. Pašvaldības izpilddirektoram veikt lēmuma izpildes kontroli.



Pašvaldības domes priekšsēdētājs						G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

